**ŠUMARSTVO „PRENJ“ D.D.**

**KONJIC**

**Broj: P-1533/25**

**Konjic, 10.06.2025.godine**

Na osnovu člana 68. Statuta Šumarstvo “Prenj” d.d. Konjic broj 41-1/24 od 14.05.2024. godine Odluke o načinu prodaje šumskih drvnih sortimenata porijeklom iz državnih šuma na teritoriji Federacije Bosne i Hercegovine („Službene novine Federacije BiH“, broj: 52/09 i 25/10), Odluke o utvrđivanju kriterija za raspodjelu rasploživih količina drvnih sortimenata, Pravilnika o načinu i prodaji šumskih drvnih sortimenata Šumarstvo „Prenj“ d.d. Konjic, shodno Prijedlogu Plana, analize i pripreme proizvodnje broj P-1524/25 od 10.06.2025. godine, Uprava Društva donosi sljedeću:

**O D L U K U**

**o prodaji drvnih sortimenata putem licitacije/javnog nadmetanja**

**Član 1.**

Usvaja se Prijedlog Plana, analize i pripreme proizvodnje broj P-1524/25 od 10.06.2025. godine , te se utvrđuje prodaja raspoloživih količina šumskih drvnih sortimenata doznačene drvne mase na panju iz Odjela br. 57 G.J. „Kalinovnik-Ljuta“.

**Član 2.**

Ukupna doznačena količina u odjelu br 57 iznosi 1215,50 m³ lišćara bukve . Na osnovu sortimentnog napada proektovane su 374,16 m³ tehničkog drveta, 668,25 m³ ogrijevnog drveta i 173,09 m³ otpada .

**Član 3.**

Prodaja predmetnih drvnih sortimenata će se izvršiti putem licitacije/javnog nadmetanja i to prodajom na panju.

**Član 4.**

Ugovori za prodaju šumskih drvnih sortimenata putem licitacije sklapaju su se pravnim licima koji ispunjavaju sljedeće uslove:

* da posjeduju Rješenje o upisu u sudski registar,
* da posjeduju dokaz o ispunjavanju uslova za obavljanje djelatnosti rezanja drveta polufinalne, finalne, hemijske prerade (ili kopiju ugovora sa pravnim licem koje ispunjava predviđene uslove a koje će preuzeti kupljene drvne sortimente tehničkog drveta) i cijepanja drveta i/ili promet šumski drvnih sortimenata,
* da su ovlašteni za izvođenje radova u šumarstvu (ili kopiju ugovora sa licenciranim izvođačem koji će izvoditi radove)
* da imaju aktivan transakcijski račun kod banke,
* da imaju porezni i PDV broj,
* da ne postoje saznanja da su dužnici preduzećima ili da su ranija neisplaćena dugovanja regulisali ugovorom o izmirenju duga, odnosno da su uplatili sve dospjele rate po ugovoru (dokaz: izjava),
* da nisu u sudskom sporu sa Preduzećem u vezi isporuke/nabavke drveta,
* da su u mogućnosti avansno plaćati šumske drvne sortimente ili obezbijediti garanciju plaćanja za slućaj odgođenog plaćanja.

**Član 5.**

Prodaja šumskih drvnih sortimenata putem licitacije će se objaviti u najmanje jednom dnevnom listu sa područja F BiH, na web stranici Preduzeća i na oglasnim pločama Preduzeća.

Objava u dnevnom listu može biti u vidu obavijesti o prodaji šumskih drvnih sortimenata sa informacijom da se cijeli tekst objave može naći na web stranici Preduzeća i na oglasnim pločama Preduzeća.

**Član 6.**

Kriteriji koji se primjenjuje prilikom bodovanja kupaca, a u cilju sklapanja ugovora sa najboljim ponđaačem **je ponuđena najviša cijena odnosno najveći procenat povećanja utvrđenih početnih cijena.**

prodaji šumskih drvnih sortimenata, već se prodaja vrši na izdavanje predračuna i avansnog plaćanja uz prethodnu dostavu zahtjeva kupca ili narudžbenice.

**Član 7.**

Direktor Preduzeća će imenovati Komisiju za provođenje postuka licitacije koja ima zadatak da javno otvori prispjele ponude, da izvrši bodovanje u skladu sa utvrđenim kriterijima za ocjenu ponuda, evidentira i razmotri eventualno izjavljenje prigovore na postupak, te o naprijed navedenom sačini Zapisnik koji će dostaviti Upravi Društva

**Član 8.**

Ova Odluka stupa na snagu danom donošenja, i ista se objavljuje na web stranici društva i oglasnim pločama društva.

UPRAVA DRUŠTVA

s.r Voloder Fedža, dipl.ing.šum.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

DOSTAVITI:

- Pravna služba

--web stranici Društva

-oglasne ploče Društva

- a/a